wickkiey/tamil-wikipedia-markdown huggingface dataset:
# மறைஞான சம்பந்தர்



**தி௫க்கயிலாய பரம்பரை வேளாக்குறிச்சி ஆதீன சீடர் மறைஞான சம்பந்தர்** சிறியனவும் பெரியனவுமான பல நூல்களை இயற்றிய புலவர். களந்தை என்னும் ஊரில் பிறந்தவர். இவரது காலம் 16ஆம் நூற்றாண்டு ஆகும். இவர் கமலாலய புராணம் செய்த ஆண்டு 1546 (கலி 4647)  

## இவரது ஆசிரியர்
- இவரது முதலாம் ஆசிரியர் களந்தை ஞானப்பிரகாச பண்டாரம். இந்த ஞானப்பிரகாச பண்டாரத்தின் ஆசிரியர் களந்தை சத்தியநாத பண்டாரம்.
- மறைஞான சம்பந்தர் காளத்தி சென்று வாழ்ந்தபோது கண்ணப்ப பண்டாரம் என்பவர் இவரது ஆசிரியர்

## இவரது போக்கு
- இவர்களை மறைஞான சம்பந்தர் தம் நூல்களில் வணங்கவில்லை
- நால்வருக்கு வணக்கம் சொன்ன வழக்கத்தை மாற்றி காரைக்கால் அம்மையார், திருமாளிகைத் தேவர் ஆகியோருக்கு வணக்கம் சொல்கிறார்.

## இவருக்கு வழங்கிய பெயர்கள்
:சிதம்பரத்தில் குகை மடத்தில் வாழ்ந்தபோது இவர் தன் புலன்களை அடக்குவதற்கு உதவியாகத் தன் கண்களைக் கட்டிக்கொண்டு வாழ்ந்தார். இதனால் இவரைக் ‘கண்கட்டி பண்டாரம்’ என மக்கள் அழைத்தனர்.  
:திரு மறைஞான பம்பந்தர்  
:தேசிகர்  
:காளத்தி மறைஞான பம்பந்தர்  
:சிதம்பரம் மறைஞான பம்பந்தர்  
:குகைமடம் மறைஞான பம்பந்தர்  
என்றெல்லாம் இவர் குறிப்பிடப்படுகிறார்.  

## மறைஞான சம்பந்தர் நூல்கள்
மறைஞான சம்பந்தர் பலவகையான நூல்களைப் பெரியனவும் சிறியனவுமாக எழுதியிள்ளார்.  

### சாத்திரப் பெருநூல்கள்

- சிவதருமோத்தரம்
- சைவ சமய நெறி
- பதிபசுபாசப் பனுவல்
- சங்கற்ப நிராகரணம்
- உருத்திராக்க விசிட்டம்
- முத்திநிலை
- பரமோபதேசம்
- வருத்தமற உய்யும் வழி
- ஐக்கியவியல்

### சிறு நூல்கள்
விரதங்கள் பற்றிக் கூறும் நூல்களுக்குக் 'கற்பம்' எனப் பெயரிட்டுள்ளனர். இன்னின்ன விரதங்கள் இருந்தால் இன்னின்ன பலன் கிடைக்கும் எனவும் இந்த நூல்களில் கூறப்பட்டுள்ளன.  
- மகா சிவராத்திரி கற்பம் - இது 39 குறள் வெண்பாக்களால் ஆனது. மாசி மாதத்தில் வரும் சிவராத்திரி விரதம் பற்றிகை கூறிவது.
- மாத சிவராத்திரி கற்பம் - இது 14 குறள் வெண்பாக்களால் ஆனது. மாதந்தோறும் வரும் சிவராத்திரி விரதம் பற்றிக் கூறுவது.
- சோமவாரச் சிவராத்திரி கற்பம் - இது 17 குறள் வெண்பாக்களால் ஆனது. மாதந்தோறும் வரும் சோமவார நன்னாளில் செய்யவேண்டிய பூசை முறைகளைக் கூறுவது.
- சோமவாரக் கற்பம் - இது 216 குறள் வெண்பாக்களால் ஆனது. எட்டெட்டு விளையாட்டு மதுரை ஈசனுக்கு உரியது என்றும், காசி, காளத்தி, ஆரூர் வழிபட்டால் பெறும் பயன்கள் பயன்கள் பற்றியும் கூறுகிறது.
- திருக்கோயிற் குற்றம் - இது எண்சீர் விருத்தம் இரண்டு மட்டும் கொண்ட நூல். இவற்றைச் கோயில்களில் செய்யக்கூடாது என்று சொல்லி 32 குற்றங்களை இது குறிப்பிடுகிறது.

### புராணம்
- அருணகிரிப் புராணம்

### கிடைக்காத நூல்கள்
- பரமத திமிரபானு
- இறைவனூறுபயன்

### வடமொழி நூல்
- ஆன்மாத்த பூஜா பத்ததி

இவர் எழுதிய நூல்ளுக்கு இவர் கூறும் கருத்து  
:இவர் தம் நூல்களை நாத்திகர்களுக்குச் சொல்லவோ, காட்டவோ வேண்டாம் எனக் கேட்டுக்கொள்கிறார்.  
நூலமைதி  
- விருத்தம் – சிவ தருமோத்திரம், அருணகிரி புராணம், கமலாலய மான்மியம்
- பிற பெரும்பாலும் குறள் வெண்பா

## ஒப்புநோக்குக
- திருவம்பலமுடையார் மறைஞான சம்பந்தர்

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, 2005

## அடிக்குறிப்பு
# வார்ப்புரு:Gallery/doc



This template provides advanced gallery building functionality (such as scrolling captions and fine-tuned formatting control). For creating basic galleries, use the .  

This template shows up to 100 images in an array. The number of images per row is based upon the width specified and the width of the screen.  

For style guidelines about where galleries are appropriate, see WP:IG.  

## Parameters

### For each image

Specify a line of the following form for each image.  
: **<code>|File:*Filename*|alt*N*=*Alt text*|*Caption*</code>**  
- **<code>*Filename*</code>** is the image's file name. It can use a **<code>File:</code>** instead of an **<code>Image:</code>** prefix.
- **<code>*N*</code>** should be **<code>1</code>** for the first image, **<code>2</code>** for the second image, and so forth.
- **<code>*Alt text*</code>** is the alt text for the image, used by visually impaired and other readers who cannot see the image. See **. If omitted, the image's alt text is blank.
- **<code>*Caption*</code>** is the caption; see **.

If no such lines are present, a gallery with a single question-mark image is produced. There is currently a limit of 100 such lines.  

### For the gallery overall

These parameters are optional.  

; <code>title</code>: The gallery's title.  
; <code>width</code>: (default 180) Maximum width of each image.  
; <code>height</code>: (default 180) Maximum height of each image.  
; <code>lines</code>: (default 2) The number of text lines needed for the largest caption. Blank lines are appended to smaller captions. A caption that does not fit is cut off.  
; <code>align</code>: (default ) The alignment of the gallery (, , or ).  
; <code>footer</code>: Small, -aligned text below the images.  

## Example
# சவ்வு கடத்தல் புரதம்

எளிதாக்கிய விரவல்]]  
**சவ்வு கடத்தல் புரதம்** (membrane transport protein) அல்லது சுருக்கமாக **கடத்தி** (transporter) எனப்படும் சவ்வுப் புரதமானது அயனிகள் மற்றும் சிறு அல்லது பெரும் மூலக்கூறுகளான பிற புரதங்களை உயிரியச்சவ்வின்வழிக் கடத்துதலில் ஈடுபட்டுள்ளது. இவ்வகையான கடத்தும் புரதங்கள் திரவியங்களைக் கடத்தும் சவ்வினுள்ளும், அதன் நெடுக்கத்திலும் (வீச்சிலும்) உள்ள ஒருங்கிணைந்தச் சவ்வுப் புரதங்களாகும் (integral membrane proteins). இப்புரதங்கள் திரவியங்களைக் கடத்துவதில் எளிதாக்கிய விரவல் (facilitated diffusion) அல்லது செயல்மிகு பெயர்ச்சி (active transport) மூலமாக துணை செய்கின்றன. இவ்வித இயக்க முறைகள் "கடத்தி-மூலமானக் கடத்தல்" என்றழைக்கப்படுகின்றது. ஒவ்வொரு கடத்தல் புரதமும் ஒரேயொரு பொருளையோ அல்லது ஒரு குழுமத்தில் உள்ள ஒரேமாதிரியான பொருள்களையோ ஏற்கும் வண்ணம் வடிவமைக்கப்பட்டுள்ளன. குறிப்பிட்ட கடத்தல் புரதங்களில் உள்ள குறைபாடுகள் குறிப்பிட்ட நோய்களுடன் தொடர்புள்ளதாக ஆய்வு முடிவுகள் தெரிவிக்கின்றன.
# தாவீதின் நட்சத்திரம்


**தாவீதின் நட்சத்திரம்** (*Star of David*, ) **தாவீதின் கேடயம்** என எபிரேயத்தில் அறியப்படும் இது, பொதுவாக யூதர்களின் அடையாளமாகவும் யூத மதத்தின் அடையாளமாகவும் ஏற்றுக்கொள்ளப்படுகிறது. இதன் வடிவம் இரு முக்கோணங்களினால் ஆன ஒரு அறுகோண நட்சத்திரமாகும் (*Hexagram*). இவ் அறுகோண நட்சத்திரம் யூதத்தின் அடையாளமாக 17ம் நூற்றாண்டிலிருந்து பாவிக்கப்பட்டு வருகிறது. 14ம் தொடக்கம் 16ம் நூற்றாண்டுகளில் மத்திய ஐரோப்பாவில் யூதக் கொடியில் பாவிக்கப்பட்ட சாலொமோனின் முத்திரையுடன் தொடர்புபட்ட தாவீதின் கேடயம் இதற்கான முன்னோடியாகும். இது மத்திய கால (14ம் தொடக்கம் 16ம் நூற்றாண்டு) யூத பாதுகாப்பு முத்திரையிலிருந்து *(segulot)* வந்திருந்திருக்கலாம்.  

"தாவீதின் கேடயம்" எனும் பதம் யூத செபப் புத்தகங்களில் *(Siddur)* "இசுரவேலின் கடவுள்" எனும் தலைப்பிற்காகப் பாவிக்கப்பட்டது.  

## வரலாறு
தாவீதின் நட்சத்திரம் எப்போதிருந்து பாவிக்கப்பட்டது என்பதில் தெளிவாற்ற நிலை காணப்படுகிறது. இது தாவீதின் காலத்தில் அதாவது கிட்டத்தட்ட கி.மு. 1000 ஆண்டளவிலிருந்து பாவிக்கப்பட்டது என்ற கருத்திலிருந்து 6ம், 12ம், 17ம் நூற்றாண்டுகளில்தான் பாவிக்கப்பட்டது என்ற கருத்துகள் காணப்படுகின்றன. யூத அறிவுக்களஞ்சியம் 12ம் நூற்றாண்டு ஆரம்ப இலக்கிய யூத ஆவண மூலம் ஒன்று இவ்வடையாளம் பற்றிக் குறிப்பிடுவதை மேற்கோள் காட்டுகிறது. இது 17ம் நூற்றாண்டிலிருந்து யூத சமூகத்தின் சின்னமாக பாவிக்கப்படுகிறது.  

## பல்வகை
- ஒருங்குறியில் (யுனிகோட்) "தாவீதின் நட்சத்திரம்" U+2721 (<font size="+3"></font>)
- உலகில் மிகப்பெரிய ( விட்டம்) தாவீதின் நட்சத்திரம் ஆஸ்திரேலியாவின் உள்ளது. .
- இலண்டன் ஹீத்ரோ விமான நிலையம் 1950 களில் <big>✡</big> இந்த அமைப்பில் ஓடுபாதைகளை நிர்மாணித்தது. ஒவ்வொறு அமைப்பும் ஒரு மைலுக்கும் கூடிய நீளத்தைக் கொண்டிருந்தது.

## காட்சியகம்
# ஒருங்கிணைந்த சவ்வுப்புரதம்

புறவெளி; P=முதலுருமென்சவ்வு; I=உயிரணு அகவெளி]]  

**ஒருங்கிணைந்த சவ்வுப் புரதம்** (integral membrane protein; IMP) என்பது உயிரியச்சவ்வுடன் நிரந்தரமாகப் இணைக்கப்பட்ட புரத மூலக்கூறுகளையோ அல்லது புரதங்களின் தொகுப்பையோ குறிக்கும். சவ்வின் குறுக்கிலுள்ளப் புரதங்கள் வளைய கொழுமியங்களால் (சவ்வுப் புரதங்களுடன் நேரடியாகத் தொடர்பு உள்ள கொழுமியங்கள்) சூழப்பட்டுள்ளன. உயிரியச்சவ்விலிருந்து இத்தகுப் புரதங்களை சோப்பு பொருள்கள் (detergents), மின்முனைவற்ற கரைப்பான்கள் அல்லது சில நேரங்களில் இயல்பு நீக்கிகளைக் (denaturants) கொண்டு மட்டுமேப் பிரிக்க முடியும். உயிரினத்தின் புரதங்களைக் குறியீடு செய்யும் மரபுத்தொகையின் கணிசமான பகுதி இப்புரதங்களுக்கானக் குறியீடுகளைக் கொண்டுள்ளன. அனைத்து மாறுபக்கச்சவ்வுப் புரதங்களும் (transmembrane proteins) ஒருங்கிணைந்தச் சவ்வுப் புரதங்களாகும். ஆனால், ஒருங்கிணைந்த சவ்வுப் புரதங்கள் அனைத்தும் மாறுபக்கச்சவ்வுப் புரதங்கள் இல்லை.
# திருக்குறள் பழைய உரைகள்

திருக்குறளுக்குப் பத்து பேர் உரை உள்ளது எனப் பழம்பாடல் ஒன்று கூறுகிறது.  
:தருமர் மணக்குடவர் தாமத்தர் நச்சர்  
:பரிதி பரிமே லழகர்-திருமலையர்  
:மல்லர் பரிப்பெருமாள் காலிங்கர் வள்ளுவர்நூற்கு  
:எல்லையுரை செய்தார் இவர்  
இவர்களில் பரிமேலழகர், மணக்குடவர், காலிங்கர், பரிதி, பரிப்பெருமாள் ஆகிய ஐவர் உரைகள் வெளிவந்துள்ளன.  
தருமர், தாமத்தர், நச்சர் ஆகிய மூவரின் உரைகள் சில குறட்பாக்களுக்கு மட்டும் கிடைத்துள்ளன. திருமலையர், மல்லர் ஆகிய இருவர் உரை கிடைக்கவில்லை.  

கிடைத்துள்ள இந்த உரைகளில் காலத்தால் பிந்திய பரிமேலழகர் உரை 13 ஆம் நூற்றாண்டில் தோன்றியது. பரிப்பெருமாள் காலம் 11 ஆம் நூற்றாண்டு எனத் தெளிவாகத் தெரிகிறது. இவரது உரை மணக்குடவர் உரையைத் தழுவி எழுதப்பட்டுள்ளது. எனவே மணக்குடவர் காலம் 10 ஆம் நூற்றாண்டு என்பதாகிறது.  
ஏனைய மூவர் உரைகளைக் காலிங்கர், பரிப்பெருமாள், பரிமேலழகர் எனக் கால வரிசைப்படுத்தலாம். பரிதியார் உரை காலிங்கர் உரையைத் தழுவிச் செல்கிறது.  

தாமத்தர், நச்சர், தருமர் உரைகள் கடவுள் வாழ்த்து “இருள்சேர் இருவினையும் சேரா”, “பொறிவாயில் ஐந்தவித்தான்” ஆகிய இரண்டு பாடல்களுக்கு மட்டும் தமிழ்ப்பொழில் மாத இதழிலும், பிற பதிப்புகளிலும் வெளியாகியுள்ளன.  

## அடிக்குறிப்பு
# இன்னா நாற்பது பழைய உரை

இன்னா நாற்பது நூலுக்குப் பழைய உரை ஒன்று உண்டு.  

இது சொல்லை அடியொற்றி எழுதப்பட்டுள்ள பொழிப்புரையாக அமைந்துள்ளது.  

இந்த உரைநூலின் காலம் 13ஆம் நூற்றாண்டு.  
;உரை விளக்கத்தில் புதுமை  
- மந்திரம் – மறைமொழி (2)
- கடன் உடையார் – தனிசு உடையார்
## கருவிநூல்
- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005
## அடிக்குறிப்பு
# எபிரேய அரிச்சுவடி



**எபிரேய அரிச்சுவடி** (, *Alephbet 'Ivri*), **யூத எழுத்து**, **சதுர எழுத்து**, **பெட்டி எழுத்து** என அறியப்படும் இது எபிரேய மொழியை எழுதுவதற்காகப் பாவிக்கப்படுகிறது. அத்துடன் மற்றைய யூத மொழிகளான இத்திய மொழி, யூதேய-இசுபானிசு, மற்றும் யூதேய-அராபி ஆகியவற்றையும் எழுதப் பாவிக்கப்படுகின்றது. இருவித எழுத்து வடிவங்கள் இருந்தன. எபிரேய அரிச்சுவடியின் முதல் இரு எழுத்துக்களைக் கொண்டு *அலிஃப்பெத்* என எபிரேய அரிச்சுவடி அழைக்கப்படுகிறது. இது தமிழ்போல் இடமிருந்து வலமாக இல்லாது, வலமிருந்து இடமாக எழுதப்படும்.  

## அரிச்சுவடி
| **கஃப்** |
| --- |
| } |

<small>**குறிப்பு:** இந்த அட்டவணை வலமிருந்து இடமாக வாசிக்கப்படல் வேண்டும்.</small>  

## எழுத்திலக்கண வேறுபாடுகள்
| எழுத்து
பெயர்
(ஒருங்குறி) | வேறுபாடுகள் |  |  |  |
| --- | --- | --- | --- | --- |
| அலிஃப் | א | א | א |  |
| பெத் | ב | ב | ב |  |
| கிமெல் | ג | ג | ג |  |
| டலட் | ד | ד | ד |  |
| ஹி | ה | ה | ה |  |
| வஃவ் | ו | ו | ו |  |
| சயின் | ז | ז | ז |  |
| கெட் | ח | ח | ח |  |
| டெட் | ט | ט | ט |  |
| யொட் | י | י | י |  |
| கஃப் | כ | כ | כ |  |
| இறுதி கஃப் | ך | ך | ך |  |
| லமெட் | ל | ל | ל |  |
| மெம் | מ | מ | מ |  |
| இறுதி மெம் | ם | ם | ם |  |
| நன் | נ | נ | נ |  |
| இறுதி நன் | ן | ן | ן |  |
| சமேக் | ס | ס | ס |  |
| அயின் | ע | ע | ע |  |
| பே | פ | פ | פ |  |
| இறுதி பே | ף | ף | ף |  |
| ஸாடி | צ | צ | צ | , |
| இறுதி ஸாடி | ץ | ץ | ץ |  |
| குஃப் | ק | ק | ק |  |
| ரெஷ் | ר | ר | ר |  |
| சின் | ש | ש | ש |  |
| டாவ் | ת | ת | ת | } |

## அடிக்குறிப்புக்கள்
<sup>அ</sup>"அரிச்சுவடி" என்பதற்கான எபிரேயப் பதம் (*அலிஃப்பெத்*) "-" இன்றி எழுதப்படும்.
# இனியவை நாற்பது பழைய உரை

இனியவை நாற்பது நூலுக்குப் பழைய உரை ஒன்று உண்டு.  

இது சொல் விடாமல் எழுதப்பட்டுள்ள பொழிப்புரையாகத் தெளிவாகவும், சுருக்கமாகவும் அமைந்துள்ளது.  

இந்த உரைநூலின் காலம் 13ஆம் நூற்றாண்டு.  
;உரை விளக்கத்தில் புதுமை  
- சலவர் – வஞ்சகர் (21)
- சோர்தல் – நீக்குமல் (24)
- வெற்றல் – வென்றி (36)
- அச்சு இன்மை – அஞ்சத்தகும் துன்பம் இன்மை
## கருவிநூல்
- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005
## அடிக்குறிப்பு
# மாறுபக்கச்சவ்வுப் புரதம்

. சவ்வு வெளிர்பழுப்பு நிறத்தில் குறிக்கப்பட்டுள்ளது]]  

உயிரணு மென்சவ்வின் ஒருபுறத்திலிருந்து மறுபுறம் செல்லும் புரதம் **மாறுபக்கச்சவ்வுப் புரதம்** (transmembrane protein; TP) எனப்படும். பல்வேறு மாறுபக்கச் சவ்வுப்புரதங்களும் குறிப்பிட்ட பொருள்களை உயிரியசவ்வின் ஊடாகக் செல் உள்ளேயும் அல்லது கழிவாக உள்ள உடன் விளைபொருள்களை செல்லுக்கு வெளியேயும் கடத்துவதற்கு அனுமதித்தோ அல்லது மறுத்தோ செயல்படும் வாயில்களாக அல்லது பொருளேற்ற தளங்களாக உள்ளன. அனைத்து மாறுபக்கச்சவ்வுப் புரதங்களும் ஒருங்கிணைந்த சவ்வுப் புரதங்களாகும். ஆனால், ஒருங்கிணைந்த சவ்வுப் புரதங்கள் அனைத்தும் மாறுபக்கச்சவ்வுப் புரதங்கள் இல்லை. மாறுபக்கப் புரதங்களில் ஆல்ஃபா-சுருளை மற்றும் பீட்டா உருளை என இரண்டு அடிப்படையான வகைகள் உள்ளன.
# மத்ஹப்

**மத்ஹப்** *(Madh'hab)* ( என்பது சன்னி போன்ற சில இசுலாமியப் பிரிவுகள் பின்பற்ற வேண்டிய சட்டமாகும். இசுலாத்தின் ஆரம்ப 150 ஆண்டுகளில் இதுபோன்ற பல சட்டங்கள் இருந்தது. நபித்தோழர்களின் கூற்றுகளே மத்ஹப்களாயின என்று சொல்லப்படுகிறது.  

## முக்கிய மத்ஹபுகள்

1. ஹனபி
1. மாலிக்கி - இமாம் மாலிக்
1. ஷாஃபி
1. ஹன்பலி
1. ஜாஃபரி
1. சாயிதி
1. இபாதி
1. சாகீரி

தவ்ஹீத் ஜமாஅத் போன்ற இசுலாமிய சமயத்தின் சில பிரிவுகள் மத்ஹப்கள் நபிவழிக்கு முரணானவை என்று கடுமையாக எதிர்க்கின்றனர்.
# இலட்சிய இயந்திரம்

**இலட்சிய இயந்திரம்** *(ideal machine)* என்பது நூறு விழுக்காடு பயனுறுதிறன் கொண்ட ஓர் இயந்திரம். இலட்சிய இயந்திரம் என்பது வெறும் கருதுகோள் அளவிலான ஓர் இயந்திரமே. உண்மையில் எந்த ஓர் இயந்திரத்தின் பயனுறுதிறனும் 100 விழுக்காடு இருக்காது. உராய்வு போன்றவற்றால் நாம் ஓர் இயந்திரத்திற்குத் தரும் ஆற்றலில் இழப்பு ஏற்படுவது தவிர்க்க முடியாதது.  

இலட்சிய இயந்திரக் கருத்துருவை உண்மையான இயந்திரங்களின் பயனுறுதிறனை ஒப்பிட பயன்படுத்துகின்றனர்.
# மௌலானா ஆசாத் மருத்துவக் கல்லூரி


**மௌலானா ஆசாத் மருத்துவக் கல்லூரி** தில்லியில் உள்ள ஓர் அரசு மருத்துவக்கல்லூரி. இது தில்லிப் பல்கலைக்கழகத்துடன் இணைக்கப்பட்டுள்ளது. விடுதலைப் போராட்ட வீரரும் இந்தியாவின் முதல் கல்வி அமைச்சருமான மௌலானா அபுல் கலாம் ஆசாத் அவர்களின் பெயரை இக்கல்லூரி தாங்கி உள்ளது.  

புகழ்பெற்ற முகலாயர் காலக் கவிஞரான மோமின் கான் மோமின் அவர்களின் கல்லறை இக்கல்லூரி வளாகத்தில் அமைந்துள்ளது.  

எம் கேட் என்று அழைக்கப்படும் இக்கல்லூரியின் முதன்மை வாயிலுக்கு எதிரில் கூனி தர்வாசா அமைந்துள்ளது.
# ராஜா ராணி ஆட்டம்

**ராஜாராணி ஆட்டம்** என்பது கரகாட்டத்தின் துணை ஆட்டமாக இது நிகழ்கிறது. ராஜாவும், ராணியுமாக கலைஞர்கள் நடிக்கும் நிகழ்ச்சியாதலால், இதனை ராஜா ராணி ஆட்டம் என்பர். பொழுது போக்கு சார்ந்த இந்நிகழ்ச்சியானது, தஞ்சை மாவட்டப் பகுதியிலேயே நிகழ்ந்தது. ராஜாவும் ராணியும் சந்தித்து வழக்காடுவது, பின்னர் திருமணம் செய்து கொள்வது ஆகிய நிகழ்ச்சிகள், பாட்டும் உரையாடலுமாக , இக்கலை நடக்கும். இக்கலையை, இன்று நடைமுறையில் நிகழ்த்துவது மிக அரிதாகவே உள்ளது.  

தென் தமிழகத்தின் சில பகுதிகளில் ராஜா ராணி ஆட்டம் நடத்தப்படுகிறது. அங்கு நடக்கும் இந்த ஆட்டத்தில் ஆண்களே பெண் வேடமிட்டு ஆடுகின்றனர். இதற்காக இந்த ஆண்கள் நீண்ட கேசம் வளர்க்கின்றனர். மேலும் சாதி ஒடுக்குமுறையால் மோசமாக பாதிக்கப்பட்ட கலைஞர்களாகவும் இவர்கள் உள்ளனர்.
# ஃபெரோஸ் ஷா கோட்லா


:*இப்பக்கம் கோட்டையைப் பற்றியது. கிரிக்கெட் விளையாட்டரங்கம் பற்றி அறிய, ஃபெரோஸ் ஷா கோட்லா விளையாட்டரங்கம் கட்டுரையைப் பார்க்கவும்.*  
**ஃபெரோஸ் ஷா கோட்லா** *(Feroz Shah Kotla)* (இந்தி: फ़िरोज़ शाह कोटला, Punjabi: ਫ਼ਿਰੋਜ਼ ਸ਼ਾਹ ਕੋਟਲਾ, உருது: فروز شاہ کوٹلا) என்பது ஃபெரோஸ் ஷா துக்ளக்கால் நிறுவப்பட்ட ஒரு கோட்டை.  

தில்லி சுல்தானாக இருந்த ஃபெரோஸ் ஷா துக்ளக் யமுனை நதிக்கரையில் தனது பெயரில் ஃபெரோஸா பாத் என்ற தலைநகரை உருவாக்கி அங்கே இக்கோட்டையை நிறுவினார். அம்பாலாவில் இருந்து கொண்டு வரப்பட்ட அசோகர் காலத்து ஸ்தூபி இக்கோட்டையின் சிறப்பம்சமாக அமைந்துள்ளது.  

1947 இந்திய பாகிஸ்தான் பிரிவினையின் போது பாகிஸ்தானில் இருந்து அகதிகளாக வந்த சீக்கியர்கள் மற்றும் சில இந்துக்கள் தற்காலிகமாக இக்கோட்டையில் தங்க வைக்கப்பட்டனர். மறுகுடியமர்த்தம் செய்ய அரசு நடவடிக்கை எடுக்காததால் அவர்கள் இங்கேயே தங்கி விட்டனர்.
# நெடுஞ்செழியன்

**நெடுஞ்செழியன்** என்று பெயர் பெற்றவர்கள்  

## சங்ககாலப் பாண்டியர்
செழியன் என்னும் பெயர் கொண்ட பாண்டியர் சங்ககாலத்திலேயே பலர் இருந்தனர்.  

அவர்களில் நெடுஞ்செழியன் என்னும் பெயர் கொண்டோரும் பலர் இருந்தனர்.  
1. சங்ககாலக் கல்வெட்டில் பொறிக்கப்பட்டுள்ள நெடுஞ்செழியன்
1. ஆரியப்படை கடந்த நெடுஞ்செழியன் (கல்வியின் பெருமையைப் பாடிய புலவன்)
1. தலையாலங்கானத்துச் செருவென்ற நெடுஞ்செழியன் (போர்களத்தில் தன் முத்தாரத்தையும், போர்யானையையும் கல்லாடனார் என்னும் புலவர்க்கு வழங்கிவிட்டு மாண்டவன்)
1. நம்பி நெடுஞ்செழியன் (படைத்தலைவனாகவும், தூதுவனாகவும் விளங்கியவன்)
1. கண்ணகிக்கு நீதி வழங்கிய நெடுஞ்செழியன் (அரியணையில் உயிர் துறந்தவன்). சிலப்பதிகாரம் மதுரைக்காண்டம் இறுதிக் காதை கட்டுரை காதை. அது முடிந்தபின் ஒரு வெண்பாவும், கட்டுரை என்னும் செய்தியும் ஏடெழுதுவோர் குறிப்பாக உள்ளன. இதில் வரும் "வட ஆரியர் படை கடந்து" என்னும் குறிப்பைக் கொண்டு இவனை ஆரியபடை கடந்த நெடுஞ்செழியன் எனக் கொள்கின்றனர்.
மற்றும் ‘செழியன்’ எனத் தனியே சங்க கால அகத்திணைப் பாடல்களில் குறிப்பிடப்பட்டுள்ள மன்னர்கள்.  

## மற்றவர்கள்
1. இரா. நெடுஞ்செழியன் - (சூலை 11, 1920 - சனவரி 12, 2000) தமிழக அரசியல்வாதி மற்றும் இலக்கியவாதி ஆவார்.
1. நெடுஞ்செழியன் (சூழலியலாளர்)‎
# பிசி ராய் கோப்பை



**பிசி ராய் கோப்பை** (*BC Roy Trophy*) என்பது இந்தியாவில் 19 வயதுக்குட்பட்டவர்களுக்கான இந்திய கால்பந்து போட்டித்தொடராகும்.  

இப்போட்டியின் முக்கிய நோக்கம், திறமைமிகுந்த இளம் கால்பந்து வீரர்களுக்கு வாய்ப்புகள் ஏற்படுத்திக் கொடுப்பதாகும். அவர்களுக்கு மூத்தவர்களுக்கான போட்டிகளில் விளையாட இடம் கிடைப்பது பல நேரங்களில் அரிதாகவிருக்கும், ஆனால் இக்கோப்பையின் மூலம் அவர்களும் போட்டி அளவில் கால்பந்து விளையாட வாய்ப்பாக அமையும்.
# சிங்கப்பூர் வான் விபத்து விசாரணைப் பணியகம்


**சிங்கப்பூர் வான் விபத்து விசாரணைப் பணியகம்** (*Air Accident Investigation Bureau of Singapore*, **AAIB**) என்பது சிங்கப்பூரில் உள்ள ஒரு சுய அதிகாரம் பெற்ற, சுதந்திரமான புலனாய்வு அமைப்பாகும். இந்த நிறுவனம் உள்ளூர் மற்றும் சர்வதேச விமான விபத்துக்கள் மற்றும் முக்கிய நிகழ்வுகள் குறித்து விசாரணை செய்யும் அதிகாரம் படைத்த அமைப்பு. மேலும் இது சிங்கப்பூர் எல்லைக்கப்பால் சிங்கப்பூர் விமானிகளால் நிகழ்ந்த விபத்துக்கள் குறித்தும் புலனாய்வு செய்யும் அதிகாரம் பெற்றுள்ளது.
# தத்தா ரே கோப்பை


**தத்தா ரே கோப்பை** (*Dutta Ray Trophy*) என்பது இந்தியாவில் 21 வயதுக்குட்பட்டோருக்கான கால்பந்து போட்டித்தொடராகும். முன்னாள் அனைத்து இந்திய கால்பந்துக் கூட்டமைப்புத் தலைவராக இருந்த மோகன் தத்தா என்பாரின் பெயரில் வழங்கப்படுகிறது. 1992 பார்சிலோனா ஒலிம்பிக்கில் கால்பந்து 23 வயதுக்குட்பட்டோருக்கான போட்டியாக மாற்றப்பட்டபின் இப்போட்டி ஆரம்பிக்கப்பட்டது.  

## உசாத்துணைகள்

## வெளிப்புற இணைப்புகள்
- Datta Ray trophy 2010 (Results from official site of the AIFF)
# லியு யங்



மேஜர் **லியு யங் ** (Major *Liu Yang*, ; பிறப்பு அக்டோபர் 1978), சீனாவைச் சேர்ந்த விமானியும் விண்வெளி வீரரும் ஆவார். சூன் 16. 2012 அன்று சென்சூ விண்வெளித் திட்டத்தின் ஒன்பதாவது விண் பயணத்தில் பயணித்த முதல் சீனப் பெண் என்ற பெருமை பெற்றவர். பெண் விண்வெளிவீரர்கள் திருமணமானவர்களாக இருக்க வேண்டும் என்ற சீனச் சட்டத்திற்கேற்ப மணம் புரிந்தவர்.  
## பணிவாழ்வு
சீன மக்கள் விடுதலைப் படையின் வான்படையில் வான்பயண அலகொன்றின் துணைத்தலைவராக உள்ள லியு வான்படை மேஜர் தகுநிலை பெற்றவர். 1680 மணிகள் பறந்த பட்டறிவுள்ள இவர் இரண்டாண்டுகள் பயிற்சிக்குப் பின்னர் சோதனைகளில் தேறி மற்றுமொரு பெண் வாங் யாபிங்குடன் விண்வெளி வீரர் படைக்குத் தேர்வானார்.  

சீன விண்வெளி நிலையம் டியாங்காங் 1 செல்ல திட்டமிடப்பட்ட முதல் மனிதர் இயக்கும் விண்வெளித் திட்டமான சென் சூ 9 பயணத்தில் பயணிக்கத் தேர்ந்தெடுக்கப்பட்ட விண்ணோடிகளில் ஒருவராக விளங்கினார். இவருடன் ஜியங் ஹைபிங்கும் லியு வாங்கும் சென்றனர். விண்வெளிக்குப் பயணித்த முதல் பெண்மணியான வலன்டீனா டெரெஷ்கோவா சென்ற அதே நாளில் 49 ஆண்டுகள் கழித்து சூன் 16, 2012 ன்று விண்வெளிக்கு ஏறி சாதனை படைத்தார்.  

## மேற்கோள்களும் குறிப்புக்களும்
# சென்சூ 9



**சென்சூ 9** (Shenzhou 9) சீன மக்கள் குடியரசின் மனிதர் இயக்கு சென்சூ திட்டத்தின் ஒன்பதாவது விண்வெளிப் பயணமாகும். இது 10:37:24 (UTC), 16 சூன் 2012 அன்று விண்ணில் வெற்றிகரமாக ஏவப்பட்டது. விண்ணில் நிலைநிறுத்தப்பட்டுள்ள டியாங்கோங் 1 நிலையத்துடன் தொடர்புறும் இரண்டாவதும் முதல் மனிதர் இயக்கு விண்கலமாக சென்சூ 9 உள்ளது. இதனை அடுத்த சென்சூ 10 மனிதர் இயக்கு விண்கலம் 2013இல் ஏவத் திட்டமிடப்பட்டுள்ளது.  

சென்சூ 9 விண்கலப் பயணிகளில் லியு யங் முதல் சீனப் பெண் விண்வளிவீரராக சென்றுள்ளார்.
# அனைத்து இந்திய கால்பந்துக் கூட்டமைப்பு



**அனைத்து இந்திய கால்பந்துக் கூட்டமைப்பு** (*All India Football Federation*-AIFF) என்பது இந்தியாவில் சங்க கால்பந்து போட்டிகளுக்கான மேற்பார்வை அமைப்பாகும். இவ்வமைப்பு இந்திய தேசிய கால்பந்து அணி மற்றும் ஐ-லீக் (இந்திய கூட்டிணைவு - I League) ஆகியவற்றை, இன்னும் சில கால்பந்து போட்டிகளையும் நிர்வகிக்கிறது. ஐ-லீக் என்பது இந்தியாவின் முதல்தர கால்பந்துக் கூட்டிணைவுப் போட்டித் தொடராகும்.  

1937-இல் இவ்வமைப்பு தொடங்கப்பட்டது. 1947-இல் இந்தியா விடுதலை பெற்ற பிறகு 1948-ஆம் ஆண்டில் *ஃபிஃபா* கூட்டமைப்பில் இணைந்தது.  

1954-இல் *ஆசிய கால்பந்துக் கூட்டமைப்பு* தொடங்கப்பட்டபோது, இவ்வமைப்பும் தொடக்க உறுப்பினராக இணைந்தது.  

## போட்டிகள்

- ஐ-கூட்டிணைவு
- கூட்டமைப்புக் கோப்பை
- டியூரான்டு கோப்பை
- சந்தோஷ் கோப்பை
- 19 வயதுக்குட்பட்டோருக்கான ஐ-கூட்டிணைவு
- தத்தா ரே கோப்பை (21 வயதுக்குட்பட்டோருக்கான தேசிய வாகைத்தொடர்)
- பிசி ராய் கோப்பை (19 வயதுக்குட்பட்டோருக்கான தேசிய வாகைத்தொடர்)
- இந்திய மகளிர் கால்பந்து வாகைத்தொடர்
# தேசிய அடையாள அட்டை (இலங்கை)


**தேசிய அடையாள அட்டை** (சுருக்கம்: *தே.அ.அ*) என்பது இலங்கையில் பாவிக்கப்படும் அடையாளப்படுத்தலுக்காக ஆவணமாகும். இலங்கை குடியுரிமை பெற்ற 16 வயதுக்கு மேற்பட்ட அனைவரும் தேசிய அடையாள அட்டையை வைத்திருப்பது கட்டாயமாகும். தேசிய அடையாள அட்டை ஆட்களைப் பதிவு செய்யும் திணைக்களத்தினால் வழங்கப்படுகிறது. ஆட்களைப் பதிவு செய்தல் சட்ட இலக்கம் 1968 இன் 32 சேர்க்கப்பட்ட சட்ட இலக்கங்கள் 1971 இன் 28 மற்றும் 37, சட்ட இலக்கம் 1981 இன் 11 ஆகியவற்றால் தேசிய அடையாள அட்டை பாவனை மற்றும் வெளியீடு சட்டமாக்கப்பட்டுள்ளது.  

தற்போது தேசிய அடையாள அட்டை வைத்திருத்தல் எப்போதும் வைத்திருப்பது கட்டாயமாகவுள்ளது. பாதுகாப்புப் பிரிவினருக்கு சோதனை மற்றும் பிற சந்தர்ப்பங்களில் இது காட்டப்படல் வேண்டும். இது தவறும்பட்சத்தில் தடுத்து வைக்கப்பட முடியும். சில அரச நடைமுறை மற்றும் வணிப பரிமாற்றல்களின்போது இது முக்கிய ஆவணமாகவுள்ளது. இது தவறும்போது குறிப்பிட்ட விடயங்கள் தடுக்கப்படலாம். கடவுச்சீட்டுக்கு விண்ணப்பிக்கும்போதும் (வயது 16க்கு மேல்), சாரதி அனுமதிப்பத்திரத்திற்கு விண்ணப்பிக்கும்போதும் (வயது 18க்கு மேல்) மற்றும் தேர்தல் வாக்களித்தலின்போதும் (வயது 18க்கு மேல்) இது முக்கிய ஆவணமாகும்.  

## தேசிய அடையாள அட்டை இலக்கம்
ஒவ்வொரு தேசிய அடையாள அட்டையும் தனித்த 10 குறிகளைக் கொண்டு, இதன் அமைப்பு 000000000அ (0 வரும் இடங்களில் எண்களும், அ வருமிடத்தில் ஓர் ஆங்கில எழுத்தும்) போன்று காணப்படும். முதல் மூன்று குறிகளும் குறித்த நபரின் பிறந்த ஆண்டின் கடைசி எண்களைக் குறிக்கும்(எ.கா: 1988 ஆம் ஆண்டு எனில் 88xxxxxxxx). கடைசி எழுத்து பொதுவாக 'V' அல்லது 'X' என்று காணப்படும். இந்த இலக்கம் தனியொருவரை அடையாளப்படுத்தும் தனித்துவமான இலக்கம். இது அமெரிக்காவின் சமூகப் பாதுகாப்பு இலக்கத்தை ஒத்தது.  

## அடையாளப்படுத்தல்
1. அட்டையின் மேல் மையத்தில் "இலங்கை" என்ற எழுத்து சிங்களத்தில் பொறிக்கப்பட்டிருக்கும்.
1. அட்டையின் மேல் வலது பக்கத்தில் ஊதா நிறத்தில் எண் தே.அ.அட்டைக்கு விண்ணப்பித்தவரின் மாகாணத்தைக் குறிக்கும். இந்த எண்கள் 1-9 வரை காணப்படும். இவ்வெண்கள் பின்வருமாறு மாகாண அடிப்படையில் அமைந்திருக்கும்:

- 1. மேற்கு மாகாணம்
- 2. மத்திய மாகாணம்
- 3. தெற்கு மாகாணம்
- 4. வடக்கு மாகாணம்
- 5. கிழக்கு மாகாணம்
- 6. வடமேற்கு மாகாணம்
- 7. வட-மத்திய மாகாணம்
- 8. ஊவா மாகாணம்
- 9. சபரகமுவா மாகாணம்

## சிறுபான்மையினரும் தேசிய அடையாள அட்டையும்
இலங்கை உள்நாட்டு யுத்தம் நடந்த கொண்டிருந்தபோது சிறுபான்மையினர் குறிப்பாக தமிழர் தங்கள் அடையாளத்தை நிரூபிக்க தேசிய அடையாள அட்டையினையே முக்கிய ஆவணமாகக் கொண்டிருந்தனர்.  

## இதனையும் பார்க்க
- இலங்கை கடவுச்சீட்டு


## வெளி இணைப்பு
- ஆட்களைப் பதிவு செய்யும் திணைக்களம்
- அஞ்சல் அடையாள அட்டை
# இலங்கை கடவுச்சீட்டு



**இலங்கை கடவுச்சீட்டு** வெளிநாடுகளுக்கு பயணம் செய்வதற்காக இலங்கை குடியுரிமை பெற்றவர்களுக்கு வழங்கப்படுகிறது. இலங்கை கடவுச்சீட்டினை வழங்கும் பொறுப்பு இலங்கை குடிவரவு - குடியகல்வுத் திணைக்களத்திற்கு உள்ளது.  

## வகைகள்
- **இராஜ தந்திர கடவுச்சீட்டு** - இலங்கை இராஜ தந்திரிகள், உயர் அரச அலுவலக பதவியில் உள்ளவர்கள் மற்றும் இராஜ தந்திர முகவர்களுக்கு வழங்கப்படுகிறது.
- **உத்தியோகபூர்வ கடவுச்சீட்டு** - இலங்கை அரசை பிரதிநிதித்துவப்படுத்தும் தனிநபர்களுக்கு வழங்கப்படுகிறது.
- **வழமையான கடவுச்சீட்டு** - வழமையான பயணங்களுக்காக வழங்கப்படுகிறது.
  - எல்லா நாடுகளுக்கும் செல்லுபடியானது
  - குறிப்பிட்ட நாடுகளுக்கு மட்டும் செல்லுபடியானது
- **அவசர அத்தாட்சி**
  - இந்தியா, நேபாளம் ஆகிய நாடுகளுக்குச் செல்லுபடியானது (ஆன்மிகச் பயணம், மருத்துவ பரிகாரம் போன்றவற்றுக்காக)
  - சவுதி அரேபியாவுக்குச் செல்லுபடியானது (ஹஜ், Umrah ஆன்மிகச் பயணத்திற்காக)
- **இயந்திரத்தினால் வாசிக்க முடியாத கடவுச்சீட்டுக்கள்** - சிறப்பு சூழ்நிலையின் கீழ் இலங்கை தூதுக்குழுக்களுக்கு வழங்கப்படுகிறது.

குடிவரவு மற்றும் குடியகல்வுச் சட்டத்தின் கீழ் புதிதாக வழங்கப்பட்ட சகல கடவுச்சீட்டுக்களும் வழங்கப்பட்டதிலிருந்து அதிகபட்சம் 10 வருடங்களுக்கு செல்லுபடியானதாகும்.  

## கடவுச்சீட்டு குறிப்பு
ஒவ்வொரு இலங்கை கடவுச்சீட்டும் அதன் உட்புற அட்டையில் சிங்களம், தமிழ், ஆங்கிலம் ஆகியவற்றில் எழுதப்பட்டிருக்கும் :  

சிங்களம்:  
::*මෙය දරන්නාට අවහිර බාධාවලින් තොරව නිදහසේ ගමන් කිරීමට සහ අවශ්‍යවන ආධාර ද ආරක්ෂාව ද සලස්වා දෙන ලෙසත් අදාල වගකීම් දරන සියලු දෙනාගෙන්ම ශ්‍රී ලංකා ප්‍රජාතාන්ත්‍රික සමාජවාදී ජනරජයේ ජනාධිපති ඉල්ලුම්කර ද අපේක්ෂාකර ද සිටී.*  

தமிழ்:  
::*இதனை வைத்திருப்பவர் தங்குதடையின்றி இலகுவாகப் பிரயாணஞ் செய்ய அனுமதிக்குமாறும் வேண்டிய உதவியையும், பாதுகாப்பையும் அளிக்குமாறும் இது தொடர்புடைய சகலரையும் இலங்கைச் சனநாயக சோசலிசக் குடியரசின் சனாதிபதி அவர்கள் வேண்டிக் கொள்கிறார்கள்.*  

ஆங்கிலம்:  
::*The President of the Democratic Socialist Republic of Sri Lanka requests and requires all those whom it may concern to allow the bearer to pass freely without let or hindrance and to afford the bearer such assistance and protection as may be necessary.*  

## இதனையும் பார்க்க
- தேசிய அடையாள அட்டை


## வெளி இணைப்பு
- இலங்கை குடிவரவு - குடியகல்வுத் திணைக்களம்
# வார்ப்புரு:Infobox Identity document


| bodystyle = width:22em  

| image = |sizedefault=upright=}|alt=}} }}  
| caption = }}  

| image2 = |sizedefault=upright=}|alt2=}}}}  
| caption2 = }}  

| label1 = வகை  
| data1 = }}  

| label2 = வழங்கியோர்  
| data2 = }}  

| label3 = முதலில் வழங்கப்பட்டது  
| data3 = }}  

| label4 = புழக்கத்தில்  
| data4 = }}  

| label5 = நோக்கம்  
| data5 = }  

| label6 = செல்லுபடியாகும்  
| data6 = }}  

| label7 = தகுதி  
| data7 = }  

| label8 = காலாவதி  
| data8 = }  

| label9 = செலவு  
| data9 = }  

| label10 = உரிமைகள்  
| data10 = }  

| label11 = அளவு  
| data11 = }  

| label12 = இணையதளம்  
| data12 = }  

}}<noinclude>  

</noinclude>
# வார்ப்புரு:Infobox Identity document/doc



### Usage

<syntaxhighlight lang="wikitext">  

</syntaxhighlight>  

## Template data
<templatedata>  
{  
"params": {  
"name": {},  
"document_name": {},  
"image": {},  
"image_size": {},  
"image_width": {},  
"image_alt": {},  
"alt": {},  
"caption": {},  
"image_caption": {},  
"image2": {},  
"image2_size": {},  
"image_width2": {},  
"image2_alt": {},  
"alt2": {},  
"caption2": {},  
"image_caption2": {},  
"date_first_issued": {},  
"in_circulation": {},  
"using_jurisdiction": {},  
"valid_jurisdictions": {},  
"document_type": {},  
"purpose": {},  
"eligibility": {},  
"expiration": {},  
"cost": {},  
"rights": {},  
"size": {},  
"website": {}  
}  
}  
</templatedata>  

<includeonly></includeonly>
# நிகோலசு தமாசுகசு

**நிகோலசு தமாசுகசு** என்பவர் அகஸ்ட்டஸ் கால ரோமப் பேரரசின் வரலாற்றியல் மற்றும் தத்துவவியல் அறிஞர்களில் ஒருவர். இவர் கிமு 64ஆம் ஆண்டு தமாசுகசு நகரில் பிறந்ததால் இவர் இப்பெயர் பெற்றார். இவர் தன் இறுதி நாட்களில் 144க்கும் மேற்பட்ட உலக வரலாற்று நூல்களை எழுதியுள்ளார்.  

## பாண்டியத் தூதுவர்கள்
ஸ்டிரேபோ எழுதிய குறிப்புகளில் பாண்டியர் சார்பில் ஒரு தூதுவன் கி.பி. 13ஆம் ஆண்டில் அகஸ்ட்டஸ் மன்னரவைக்கு தூதனாக வந்தான் எனவும் அவனை நிகோலசு தமாசுகசு அகசுடசு சார்பில் சந்தித்தார் எனவும் குறிப்பிடுள்ளார்.
# நோ போர்டர் நெற்வேர்க்

**நோ போர்டர் நெற்வேர்க்** அல்லது **எல்லைகள் இல்லா வலைப்பின்னல்** என்பது ஐரோப்பாவில் தளர்வாக பிணைக்கப்பட்ட தனித்தியங்கும் அமைப்புகள், குழுக்கள், தனிநபர்களைக் கொண்ட ஒரு வலைப்பின்னல் ஆகும். நகர்வுச் சுதந்திரத்தை இவர்கள் முழுமையாக ஆதரிக்கிறார்கள். மனிதக் குடிப்பெயர்தல்கள் தொடர்பான கட்டுப்பாடுகளை இவர்கள் எதிர்க்கிறார்கள். இந்த நோக்களுக்காக எதிர்ப்புப் போராட்டங்கள், நேரடி நடவடிக்கைகள் என்று பல்வேறு செயற்பாடுகளில் இவர்கள் ஈடுபடுகிறார்கள்.  

ஐரோப்பாவில் இறுக்கப்பட்டு ஒருமுகப்படுத்தப்பட்டு வரும் குடிவரவுக் கொள்கையை எதிர்த்து இவர்கள் புலம்பெயர் தொழிலாளர்கள், அகதிகள், ஆதரவாளர்களைக் கொண்ட கூட்டமைப்புகளைக் கட்டமைக்க முயற்சி செய்கிறார்கள். "எல்லை இல்லை, தேசம் இல்லை, திருப்பி அனுப்புவதை நிறுத்து" ("No Border, No Nation, Stop Deportations!"), "யாரும் சட்டப்புறம்பானவர்கள் இல்லை ("No one is illegal"), "நகர்வுச் சுதந்திரம், குடியிருப்புச் சுதந்திரம், வருவதற்குச் உரிமை, வெளியேறுவதற்கு உரிமை, இருப்பதற்கு உரிமை"("Freedom of Movement, Freedom of Residence: Right to Come, Right to Go, Right to Stay!") ஆகியவை இவர்களின் கோசங்களில் சிலவாகும்.
# தூண்டப்பட்ட கதிரியக்கம்

**தூண்டப்பட்ட கதிரியக்கம்** அல்லது **செயற்கைக் கதிரியக்கம்** என்பது கதிரியக்கத் தன்மையற்ற லேசான தனிமங்களை தூண்டப்பட்ட அல்லது செயற்கை முறைகளில் கதிரியக்கத் தனிமங்களாக மாற்றும் நிகழ்வு ஆகும். இந்த தூண்டப்பட்ட கதிரியக்கமானது 1934-ஆம் ஆண்டு ஐரீன் ஜோலியட் கியூரி மற்றும் பிரெடரிக் ஜோலியட்-கியூரி ஆகியவர்களால் கண்டுபிடிக்கப்பட்டது.  

செயற்கைக் கதிரியக்கமும் இயற்கைக் கதிரியக்க விதிகளுக்கு உட்படும். செயற்கை கதிரியக்கத் தனிமங்கள் எலக்ட்ரான், பாசிட்ரான், நியூட்ரான், மற்றும் காம்மா கதிர்களை வெளிவிடும்.
# திருவாலவாய்

::ஆலவாய் என்ற பெயரைக் கொண்ட மற்றொரு ஊரைப் பற்றி அறிய, ஆலுவா என்ற பக்கத்தைப் பார்க்கவும்.  
**திருவாலவாய்** என்பது புராணங்களில் குறிப்பிடப்படும் தொன்மவியல் பாண்டியர்களின் தலை நகரங்களுள் ஒன்று. கீர்த்தி பூசன பாண்டியன் ஆட்சியில் தலைநகரம் தென்மதுரையிலிருந்து இங்கு மாற்றப்பட்டது.  

## ஊழியிலும் அழிவுராத இடங்கள்
பாண்டியர்களின் முந்தைய தலைநகரமான மதுரை (தென்மதுரை) கடலுக்கு இரையானாலும் அதில் சில உயர்ந்த இடங்கள் மட்டும் அழிவிலாமல் இருந்ததாக உளது. அவை:  
1. நீண்ட விழிகளையுடைய உமையம்மையின் திருக்கோயில்
1. வானினின்றும் இறங்கிய இந்திரவிமானம்
1. பொற்றாமரை குளம்,
1. இடபக்குன்றம் - மாட்டின் உருவத்தோடு உள்ள மலை.
1. கரிவரை - யானைமலை
1. நாகக்குன்றம் - நாகமலை
1. ஆன் இழிவரை - பசுமலை
1. வராகவரை - பன்றிமலை
# டியூரான்டு கோப்பை



**டியூரான்டு கோப்பை** (*Durand Cup*)1888-இல் அப்போதைய வெளியுறவு செயலராவிருந்த (சிம்லாவில்) *மார்டிமர் டியூரான்டு* (Mortimer Durand) என்பவரால் தொடங்கப்பட்டது. ஆரம்பகாலகட்டத்தில் இப்போட்டிகள், தற்போதைய இமாச்சல பிரதேசத்திலுள்ள தக்சை எனுமிடத்தில் விளையாடப்பட்டன. 1940-இல் நியூ டெல்லிக்கு இப்போட்டிகள் மாற்றப்பட்டன, அதிலிருந்து நியூ டெல்லியிலேயே (டாக்டர். பி.ஆர். அம்பேத்கர் மைதானம்) போட்டிகள் நடைபெற்றுவருகின்றன. ஆரம்பத்தில் இப்போட்டிகள் இந்தியாவிலிருந்த பிரிட்டிசு படையினரின் பொழுதுபோக்குக்காக நடத்தப்பட்டன.  

இப்போட்டி சிம்லாவில் முதல்முறை நடைபெற்றபோது *ராயல் ஸ்காட்சு ஃபுசுலியர்சு* வெற்றிபெற்றனர், அவர்கள் இறுதிப்போட்டியில் *ஹைலேண்டு லைட் இன்ஃபேன்ட்ரி* அணியை 2-1 என்ற இலக்கு கணக்கில் தோற்கடித்தனர்.  

1947-இல் இந்தியா விடுதலை பெற்றபிறகு இந்திய இராணுவம் இப்போட்டியை நடத்தி வருகிறது. அதிகபட்சமாக *மோகுன் பகங்* மற்றும் *ஈஸ்ட் பெங்கால்* அணிகள் 18 முறை வென்றுள்ளன. வழமையாக இப்போட்டியில் மேற்குவங்க அணிகளே ஆதிக்கம் செலுத்தி வருகின்றன. தற்போதைய வாகையர் கோவாவைச் சேர்ந்த *சர்ச்சில் பிரதர்சு* அணியாகும்.  

இப்போட்டியில் வெற்றிபெறும் அணிக்கு மூன்று கோப்பைகள் வழங்கப்படுகின்றன.  
- ஜனாதிபதி கோப்பை (இந்தியாவின் முதல் ஜனாதிபதியான ராஜேந்திர பிரசாத்தால் முதலில் வழங்கப்பட்டது)
- டியூரான்டு கோப்பை (இதுவே முதன்மையான போட்டிப் பரிசாகும், இது ஒரு சுழற்கோப்பை)
- சிம்லா கோப்பை (சிம்லா மக்களால் 1904-இல் முதன்முதலாக வழங்கப்பட்டது, 1965-லிருந்து சுழற்கோப்பையாக உள்ளது)

நடைமுறையில் இங்கிலாந்தில் நடைபெறும் எஃப் ஏ கோப்பையை ஒத்த போட்டியாகவிருந்தாலும் இதன் வாகையர் ஆசிய கால்பந்துக் கூட்டமைப்புப் போட்டிகளுக்குத் தகுதிபெறுவதில்லை; அதற்குத் தகுதிபெற ஐ-கூட்டிணைவு மற்றும் கூட்டமைப்புக் கோப்பை (இந்திய கூட்டிணைவுக் கோப்பை) ஆகியவையே ஒரே வழியாக உள்ளன.  

டியூரான்டு கோப்பையின் மரபை நூற்றாண்டுகள் கடந்தும் காப்பாற்றி வருவதில் இந்திய இராணுவத்தின் பங்கு போற்றத்தக்கது.
# ஆசிய கால்பந்துக் கூட்டமைப்பு



**ஆசிய கால்பந்துக் கூட்டமைப்பு** (*Asian Football Federation*-*AFC*) என்பது ஆசியாவில் சங்க கால்பந்துப் போட்டிகளை நிர்வகிக்கும் அமைப்பாகும். இதில் 46 நாடுகள் உறுப்பு நாடுகளாக உள்ளன, அவற்றுள் பெரும்பான்மையான நாடுகள் ஆசியாவில் இருக்கின்றன. ஆசிய மற்றும் ஐரோப்பிய எல்லையிலிருக்கும் அனைத்து எல்லைநாடுகளும் (அசர்பைஜான், ஆர்மீனியா, ஜார்ஜியா, கசகஸ்தான், ரசியா, துருக்கி போன்றவை) யூஈஎஃப்ஏவில் உறுப்புநாடுகளாக உள்ளன. இசுரேல் முழுவதுமாக ஆசிய கண்டத்தில் அமைந்திருந்தாலும் யூஈஎஃப்ஏவில் உறுப்புநாடாக உள்ளது. முன்னர் *ஓசியானியா கால்பந்துக் கூட்டமைப்பில்* உறுப்புநாடாகவிருந்த ஆஸ்திரேலியா 2006-லிருந்து ஆசிய கால்பந்துக் கூட்டமைப்பில் உறுப்புநாடாக உள்ளது. அதைப்போலவே *குவாம்* மற்றும் *வடக்கு மரியானா தீவுகள்* ஆகியவையும் ஆசிய கால்பந்துக் கூட்டமைப்பில் சேர்ந்துள்ளன.  

மே 8, 1954-இல் மணிலாவில், பிலிப்பைன்சு, இக்கூட்டமைப்பு நிறுவப்பட்டது. இது ஃபிஃபாவின் ஆறு *கண்ட கூட்டமைப்பு*களில் ஒன்றாகும். இதன் தலைமையகம் புகித் ஜலால், கோலாலம்பூர், மலேசியாவில் உள்ளது. இவ்வமைப்பின் தற்போதைய தலைவர் சீனாவைச் சேர்ந்த *ழாங் சிலாங்* என்பவராவார்.  

## மேலும் பார்க்க
- பன்னாட்டுக் கால்பந்து சங்கங்களின் கூட்டமைப்பு
- ஓசியானியா கால்பந்துக் கூட்டமைப்பு
- ஆப்பிரிக்க கால்பந்துக் கூட்டமைப்பு
- ஐரோப்பிய கால்பந்து சங்கங்களின் ஒன்றியம்
- தென்னமெரிக்க கால்பந்துக் கூட்டமைப்பு
- வட, மத்திய அமெரிக்க மற்றும் கரீபியன் கால்பந்துக் கூட்டமைப்பு

## உசாத்துணைகள்
# எருசலேமின் சுவர்கள்



**எருசலேமின் சுவர்கள்** அல்லது **எருசலேமின் மதில்கள்** யெரூசலம் பழைய நகரால் சுழப்பட்டுள்ளது (ஏறக்குறைய 1&nbsp;km²). இச்சுவர்கள் 1535 முதல் 1538 வரையான காலப்பகுதியில், முதலாம் சுலைமானின் கட்டளைக்கு ஏற்ப ஓட்டமான் பேரரசு எருசலேமை ஆட்சி செய்தபோது கட்டப்பட்டன.  

சுவரின் நீளம் 4,018 மீட்டர்கள் (2.4966 மைல்), அதன் சராசரி உயரம் 12 மீற்றர்கள் (39.37 அடி) மற்றும் அதன் சராசரி தடிப்பு 2.5 மீற்றர்கள் (8.2 அடி). இச்சுவர் 34 கண்காணிப்புக் கோபுரங்களையும் 8 வாயில்களையும் கொண்டுள்ளது.  

1981 இல் யெரூசலம் பழைய நகருடன் சேர்த்து யுனெஸ்கோவின் உலகப் பாரம்பரியக் களம் பட்டியலில் சேர்க்கப்பட்டது.  

எருசலேமின் சுவர்கள் அந்நகரின் எல்லைகளைப் பாதுகாக்கவே கட்டப்பட்டது. தற்போது சுற்றுலாப்பயணிகளின் கவனத்தை ஈர்க்கின்றது.
# கூட்டமைப்புக் கோப்பை (இந்தியா)



**கூட்டமைப்புக் கோப்பை** (*Federation Cup (India)* - Fed Cup) என்பது இந்தியாவில் ஆண்டுதோறும் நடைபெறும் கால்பந்துப் போட்டியாகும். இது *தோற்றால்-வெளியே* (Knockout) முறையில் நடத்தப்படுகிறது. இப்போட்டி 1977-ஆம் ஆண்டு தொடங்கப்பட்டது. 1996-இல் *தேசிய கால்பந்துக் கூட்டிணைவு* (NFL, தற்போது ஐ-கூட்டிணைவு) தொடங்கப்படுவதற்கு முன்புவரை, இப்போட்டியே தேசிய அளவில் முதன்மையான கழக கால்பந்துப் போட்டியாகும். இப்போது, ஐ-கூட்டிணைவுக்கு அடுத்தபடியாக மிக முக்கியமான போட்டியாக இதுவுள்ளது. மேலும், ஐ-கூட்டிணைவின் *கூட்டிணைவுக் கோப்பை*யாக இப்போட்டி உள்ளது. இதில் வாகைசூடும் அணி கண்ட அளவிலான போட்டியான ''ஏஎப்சி கோப்பையில் ஆடுவதற்குத் தகுதி பெறுகிறது.  

## மேலும் பார்க்க

- ஐ-கூட்டிணைவு
- இந்திய கால்பந்து சங்கக் கேடயம்
- டியூரான்டு கோப்பை
- ரோவர்சு கோப்பை

## வெளியிணைப்புகள்
- AIFF official website
- India page on official [[ஆசிய கால்பந்துக் கூட்டமைப்பு|AFC] website]
- Federation Cup 2008 photos at Mango Peel
- Rec.Sport.Soccer Statistics Foundation website
# இந்திய கால்பந்து சங்கக் கேடயம்



**இந்திய கால்பந்து சங்கக் கேடயம்** (*IFA Shield*) என்பது இந்திய கால்பந்து சங்கத்தால் (மேற்கு வங்கத்தின் கால்பந்துக் கூட்டமைப்பு) ஒவ்வோராண்டும் நடத்தப்படும் கால்பந்துப் போட்டியாகும். இது 1893-ஆம் ஆண்டு தொடங்கப்பபட்டது. இங்கிலாந்தின் எஃப் ஏ கோப்பை, இசுக்காட்லாந்தின் எஃப் ஏ கோப்பை மற்றும் இந்தியாவின் டியூரான்டு கோப்பைக்கு அடுத்து இதுவே உலகின் மிகப் பழைய கழக கால்பந்துப் போட்டியாகும்.  

## வெளியிணைப்புகள்
- IndianFootball.Com - India's premier football site
# இந்திய கால்பந்து சங்கம்



**| '''Indian Football Association'''**

| India |  |
| --- | --- |
| } | } |

**இந்திய கால்பந்து சங்கம்** (*Indian Football Association*-IFA, வங்காள மொழி : ভারতীয় ফুটবল এসোসিয়েশন) என்பது மேற்கு வங்க மாநிலத்தில், இந்தியா, சங்க கால்பந்துப் போட்டிகளை கட்டுப்படுத்தும், நிர்வகிக்கும் அமைப்பாகும். இதுவே இந்தியாவின் மிகப் பழமையான கால்பந்து சங்கமாகும். இது 1893-இல் ஆரம்பிக்கப்பட்டது. இதன் நிறுவனர்களில் அப்போதைய இங்கிலாந்து தேசிய கால்பந்து அணி வீரரான *எல்ஃபின்ஸ்டோன் ஜாக்சனும்* ஒருவராவார். மிக்சிகன் மாநில பல்கலைக்கழகத்தின் ஆப்பிரிக்க வரலாற்றுப் பேராசிரியரான பீட்டர் அலெகி என்பாரின் கூற்றுப்படி, வெள்ளையரல்லாதோர் வாழும் நாடுகளில் நிறுவப்பட்ட கால்பந்துக்கான முதல் கூட்டமைப்பாகும்.  

பெயருக்கு முற்றிலும் மாறாக இவ்வமைப்பு இந்தியாவில் நடைபெறும் கால்பந்து போட்டிகளை நிர்வகிப்பதில்லை, அப்பணியை அனைத்து இந்திய கால்பந்துக் கூட்டமைப்பு செய்கிறது. ஆனாலும், அனைத்து இந்திய கால்பந்துக் கூட்டமைப்பு நிறுவப்படுவதற்கு முன்பு இவ்வமைப்பே இந்தியாவில் கால்பந்துப் போட்டிகளை நிர்வகித்தது. ஏனெனில், அப்போது இவ்வமைப்பு ஆங்கிலேயர்களால் நிர்வகிக்கப்பட்டது மற்றும் இங்கிலாந்தின் கால்பந்து சங்கத்தோடு இணைந்திருந்தது.  

1937-இல் அனைத்து இந்திய கால்பந்துக் கூட்டமைப்பு நிறுவப்பட்டதில் முக்கியப் பங்காற்றியது.  

இவ்வமைப்பு கல்கத்தா கால்பந்துக் கூட்டிணைவு மற்றும் இந்திய கால்பந்து சங்கக் கேடயம் போன்ற போட்டிகளை நடத்துகிறது.  

## உசாத்துணைகள்

## வெளியிணைப்புகள்
- இந்திய கால்பந்து சங்கத்தின் அதிகாரபூர்வ இணையதளம்
# ரோவர்சு கோப்பை



**ரோவர்சு கோப்பை** (*Rovers Cup*) என்பது இந்தியாவில் நடத்தப்படும் கால்பந்துப் போட்டியாகும். இப்போட்டி 1891-இல் பிரிட்டிசு கால்பந்து ஆர்வலர்களால் பாம்பேயில், தற்போது மும்பை, தொடங்கப்பட்டது. இது டியூரான்டு கோப்பைக்கு அடுத்தபடியாக மிகப் பழமையான இந்தியக் கால்பந்துப் போட்டியாகவிருந்தது. ஆனால், தற்போது இக்கோப்பைக்கான போட்டிகள் நடத்தப்படுவதில்லை. கடைசியாக 2000-01 பருவத்தில் நடத்தப்பட்டது, அதில் மோகுன் பகன் அணியினர் சர்ச்சில் பிரதர்சு விளையாட்டுக் கழக அணியை 2-0 என்ற இலக்கு கணக்கில் வீழ்த்தி வாகைசூடினர். *மேற்கிந்திய கால்பந்து சங்கம்* (Western India Football Association-WIFA) இக்கோப்பையை மீண்டும் நடத்துவதற்கான முயற்சிகளை செய்து வருகிறது.  

## உசாத்துணைகள்
# விக்கிப்பீடியா:முதற்பக்கக் கட்டுரைகள்/சூன் 24, 2012


**மனிதக் கூர்ப்பு** எல்லா உயிரினங்களதும் பொது மூதாதையான ஒரு உயிரினத்தினின்றே தொடங்கும் என்றாலும், பொதுவாக இது உயர்விலங்கினங்களின், குறிப்பாக ஓமோ பேரினத்தின் கூர்ப்பு வரலாற்றையே குறிக்கும். குறிப்பாக இது ஒமினிட்டுகளின் ஒரு இனமாக ஓமோ சப்பியென்சுகளின் தோற்றத்தை உள்ளடக்குகிறது. மனிதக் கூர்ப்பு குறித்த ஆய்வு பல துறைகளின் ஈடுபாட்டை வேண்டி நிற்கிறது. இத்தகைய துறைகளுள் இயற்பிய மானிடவியல், உயர்விலங்கினவியல், தொல்லியல், மொழியியல், மரபியல் என்பன அடங்குகின்றன. உயர்விலங்கினக் கூர்ப்பு, மரபியல் ஆய்வுகளின்படி, பிந்திய கிரத்தேசியசுக் காலத்தில் 85 மில்லியன் ஆண்டுகளுக்கு முன்பும், புதைபடிவப் பதிவுகளின்படி பலியோசீன் காலத்துக்குப் பிற்படாமல் 55 மில்லியன் ஆண்டுகளுக்கு முன்பும் தொடங்கியிருக்கக்கூடும் எனக் கருதுகின்றனர். 2.3-2.4 மில்லியன் ஆண்டுகளுக்கு முன்னர், ஆப்பிரிக்காவில், இறுதிப் பொது மூதாதையான ஒமினினி, ஆசுத்திராலோபித்தசினெசுச் சிற்றினம் என்பவற்றிலிருந்து நவீன மனித இனம் கூர்ப்படைந்தது.**மேலும்**  
---

**காவிரி ஆற்று நீர்ப் பிணக்கு** என்பது இந்திய மாநிலங்களான தமிழ்நாட்டுக்கும் கர்நாடகாவுக்கும் இடையிலான ஆற்று நீர்ப் பங்கீட்டுப் பிணக்கு ஆகும். காவிரியாற்றின் நீரை கர்நாடகம், தமிழ்நாடு, கேரளா, புதுச்சேரி ஆகிய மாநிலங்கள் பகிர்ந்துகொள்ள வேண்டும். 1892 மற்றும் 1924 ஆண்டுகளில் சென்னை மாகாணத்திற்கும் மைசூர் மாகாணத்திற்கும் இடையே நிகழ்ந்த இரு வேறு முரண்பட்ட ஒப்பந்தங்கள் இந்த நீர் பங்கீட்டு பிரச்சினைக்கு முக்கிய காரணமாகக் கருதப்படுகிறது. இருநூறு ஆண்டுகளுக்கு முன் 1807-ஆம் ஆண்டு மைசூர் அரசுக்கும் சென்னை மாகாண அரசுக்கும் இடையே காவிரி நதி நீரைப் பகிர்ந்துகொள்வதில் சிக்கல் எழுந்தது. மைசூர் அரசு மத்திய அரசிடம் முறையிட்டதன் பேரில் பல்வேறு கட்டப் பேச்சுவார்த்தைகளுக்குப் பிறகு 1892-ஆம் ஆண்டு முதன்முதலாக ஒரு ஒப்பந்தம் ஏற்பட்டது. **மேலும்...**
# ஐ-கூட்டிணைவு



**ஐ-கூட்டிணைவு** (*I-League*) என்பது இந்தியாவின் கால்பந்து கழகங்களுக்கான கூட்டிணைவுத் தொடராகும். இந்திய கால்பந்துக் கூட்டிணைவுத் தொகுதியில் இதுவே முதன்மையானது. இதில் 13 அணிகள் பங்குபெறுகின்றன. ஆண்டுதோறும் இரண்டு அணிகள் தகுதியிறக்கம் மற்றும் தகுதியேற்றம் (இரண்டாம் கோட்ட ஐ-கூட்டிணைவோடு) செய்யப்படும். ஒவ்வொரு பருவமும் அக்டோபர் மாதம் தொடங்கி மே மாதத்தில் முடிவுறும். ஒவ்வொரு அணியும் 26 போட்டிகள் விளையாடும், மொத்தமாக 182 போட்டிகள் நடைபெறும். 2006-இல் *தேசிய கால்பந்துக் கூட்டிணைவு* நிறுத்தப்பட்டு *ஓ என் ஜி சி ஐ-கூட்டிணைவாக* தொடங்கப்பட்டது.  

2006-07 பருவத்தில் ஐ-கூட்டிணைவு தொடங்கப்பட்டதிலிருந்து மூன்று அணிகள் கூட்டிணைவை வென்றுள்ளன. மொத்தம் 16 அணிகள் ஐ-கூட்டிணைவில் பங்கேற்றுள்ளன.  
- டெம்போ (3 பட்டங்கள்)
- சர்ச்சில் பிரதர்சு விளையாட்டுக் கழகம் (1 பட்டம்)
- சால்கோஆகார் விளையாட்டுக் கழகம் (1 பட்டம்)

de:I-League  
en:I-League  
nl:I-League  
pl:I-League
# ராஜ்மாதா ஜிஜாபாய் கோப்பை



**இந்திய மகளிர் கால்பந்து வாகைத்தொடர்** (*India women's football championship*) என்பது இந்தியாவில் நடத்தப்படும் உயர்தர தொழில்முறை மகளிர் கால்பந்துக் கூட்டிணைவாகும். இது 1991-இல் தொடங்கப்பட்டது. இதில் 25 அணிகள் பங்கேற்கின்றன.  

இது அனைத்து இந்திய கால்பந்துக் கூட்டமைப்பால் நடத்தப்பட்டு அதனாலேயே வாகையர்க்கான கோப்பை வழங்கப்படுகிறது. இவ்வாகைத்தொடர் கூட்டிணைவு மற்றும் தோற்றால்-வெளியே அமைப்புமுறையில் அமைந்துள்ளது.  

## வெளிப்புற இணைப்புகள்
- Official website
# 20 வயதுக்குட்பட்டோருக்கான ஐ-கூட்டிணைவு



**20 வயதுக்குட்பட்டோருக்கான ஐ-கூட்டிணைவு** (*I-League U20*) என்பது ஐ-கூட்டிணைவில் பங்குபெறும் அணிகளின் இளையோர் அணிகளுக்காக நடத்தப்படும் கூட்டிணைவுத் தொடராகும். இது 2011-இல் தொடங்கப்பட்டது. *ஜெசிடி* அணி 2011-ஆம் ஆண்டு இக்கோப்பையை வென்றது. 2012-இல் *புனே கால்பந்துக் கழக மன்ற* அணி வென்றது. அனைத்து இந்திய கால்பந்துக் கூட்டமைப்பு இப்போட்டிகளை நடத்துகிறது.  

## மேலும் பார்க்க
- ஐ-கூட்டிணைவு
- அனைத்து இந்திய கால்பந்துக் கூட்டமைப்பு
# இந்திய மேன்மைக் கோப்பை



**இந்திய மேன்மைக் கோப்பை** (*Indian Super Cup* அல்லது நிதியாதரவு காரணங்களுக்காக *ஓஎன்ஜிசி இந்திய மேன்மைக் கோப்பை*) என்பது இந்தியாவில் ஒவ்வோராண்டும் நடைபெறும் கழகக் கால்பந்துப் போட்டியாகும். இது ஐ-கூட்டிணைவு வெற்றியாளர்களுக்கும் கூட்டமைப்புக் கோப்பை வெற்றியாளர்களுக்கும் இடையே நடத்தப்படுகிறது. ஒருவேளை ஐ-கூட்டிணைவு வாகையர்களே கூட்டமைப்புக் கோப்பையையும் வென்றிருந்தால் ஐ-கூட்டிணைவில் இரண்டாம் இடம் பெற்றோர் விளையாடுவர். வாகையருக்கு ஒரு கேடயம் பரிசுக் கோப்பையாக வழங்கப்படும். அணியின் ஒவ்வொரு வீரருக்கும் பதக்கமும் பரிசளிக்கப்படும்.  

இப்போட்டியின் தற்போதைய வாகையர் கிங்ஃபிஷர் ஈஸ்ட் பெங்கால் அணியினராவர். அவர்கள் இறுதியாட்டத்தில் சால்கோஆகார் விளையாட்டுக் கழகத்தை பெனால்டியில் 9-8 என்ற கணக்கில் தோற்கடித்தனர்.  

## உசாத்துணைகள்
# விக்கிப்பீடியா:முதற்பக்கக் கட்டுரைகள்/சூலை 15, 2012


**சந்திரசேகர ஆசாத்** (1906–1931) பரவலாக அறியப்படும் இந்திய விடுதலை போராட்ட வீரர்களுள் ஒருவர். இந்துத்தான் குடியரசு அமைப்பு மீளுருவாக்கம், ககோகி தொடருந்துக் கொள்ளை, பகத் சிங் போன்றவர்களை வழிநடத்துதல், இந்துத்தான் சோசலிசக் குடியரசு அமைப்பு உருவாக்கம், பிரித்தானிய அதிகாரி சான்டர்சு படுகொலை போன்றவற்றில் பங்களித்தவர். இவரது தாயான தேவி இவரை காசியில் உள்ள வித்யா பீடத்தில் சமக்கிருதம் கற்பிக்க அனுப்புமாறு அவருடைய தந்தையிடம் கூறி ஏற்கச் செய்தார். ஆனால் இவரது பதினைந்தாவது வயதில் இவர் ஒத்துழையாமை இயக்கத்தில் இணைந்ததற்காக கைது செய்யப்பட்டு குற்றவியல் நடுவரிடம் கொண்டு செல்லப்பட்டார். அந்த நடுவரிடம் செய்த எதிர்வாதங்களுக்குப் பிறகு சந்திரசேகர ஆசாத் என்று புனை பெயரால் மக்களால் அதிகம் அறியப்படும் அளவுக்கு ஆசாத்தின் எதிர்வாதங்கள் அமைந்தது. **மேலும்...**  
---

**இந்திய விண்வெளி ஆய்வு மையம்** எனப்படும் இசுரோ இந்திய அரசின் முதன்மை தேசிய விண்வெளி முகமை ஆகும். இசுரோ உலகின் மிகப்பெரும் விண்வெளி ஆய்வு மையங்களில் ஆறாவதாக உள்ளது. இதன் முதன்மை நோக்கமாக விண்வெளித் தொழில்நுட்பத்தில் மேம்பாடுகளை ஆராய்வதும் அவற்றை நாட்டு நலனுக்காகப் பயன்படுத்துவதும் ஆகும். 1975 இல் இந்தியாவின் முதல் செயற்கைக்கோள், ஆரியபட்டா இசுரோவால் அமைக்கப்பட்டு சோவியத் ஒன்றியத்தால் விண்ணேற்றப்பட்டது. 1980 இல் இந்தியாவில் கட்டமைக்கப்பட்ட ஏவுகலம் (எஸ்.எல்.வி-3) மூலமாக முதல் செயற்கைக் கோள், ரோகினியை விண்ணேற்றியது. தொடர்ந்து செயற்கைக் கோள்களை முனையச் சுற்றுப்பாதைகளில் ஏவத்தக்க முனைய துணைக்கோள் ஏவுகலம் மற்றும் புவிநிலைச் சுற்றுப்பாதைகளில் ஏவத்தக்க ஜி.எச்.எல்.வி என்ற இரு ஏவுகலங்களை வடிவமைத்துக் காட்டியது. இந்த ஏவுகலங்கள் மூலம் பல தொலைதொடர்பு செயற்கை கோள்களையும் புவி கூர்நோக்கு செயற்கைக்கோள்களையும் இசுரோ ஏவியுள்ளது. இதன் உச்சக்கட்டமாக 2008ஆம் ஆண்டில் நிலவை நோக்கிய இந்தியாவின் முதல் பயணமாக சந்திரயான்-1 ஏவப்பட்டது. **மேலும்...**
# பகானி குயாய்ரா


**பகானி குயாய்ரா** பகானி உற்பத்தியாளர்களால் உற்பத்தி செய்யப்பட்ட ஒரு மைய-இயந்திர விளையாட்டு தானுந்து. இதன் முன்னைய வகை சொன்டாவிற்கு அடுத்ததான இதன் விலை £850,000  

## செயல்திறன்
குயாய்ரா இரட்டை-வலு மேர்சிடஸ்-ஏஎம்யி 60° வி12 இயந்திரத்தைப் பயன்படுத்துகிறது. ஆகவும் 3.3 வினாடிகளில் இது மணிக்கு மைல் வேகத்தையும் அடையும். பிரேலி சக்கரங்களைப் பாவித்து இது வேகத்தில் 1.5கி நிலைநிற்றல் கொள்ளளவுடையது.
# வார்ப்புரு:Infobox automobile/doc



## Usage
<pre>  

</pre>  

## Meanings
- **Name**: the name of the car used in its original or primary market.
- **Image**: a "three quarter" view of the front and side of the car, preferably taken against a background containing no other vehicles and with the sun shining from behind the camera.
- **Caption**: description of the infobox image *if* clarification or disambiguation is required.
- **Manufacturer**: the entity responsible for the vehicle's development, although not necessarily the company that physically assembles the vehicle.
- **Aka**: other names of the subject car/automobile.
- **Model years**: the model years in which the vehicle was marketed. No months or half-years.
- **Production**: calendar year (not model year) range when the car was produced. Months are recommended if available, but exact dates are discouraged.
- **Assembly**: cities and countries where the model is built.
- **Predecessor**: previous models from the manufacturer in the segment or similar, leave empty if there is .
- **Successor**: following models in the segment or similar, leave empty if there is .
- **Class**: segment to which the car belongs.
- **Body style**: number of doors and car shape.
- **Layout**: layout of the drivetrain/powertrain.
- **Platform**: the platform name, which may be shared with similar cars from the same or related marques
- **Engine**: nominal displacement in litres (L) and/or cubic inches (cu in) per displacement conventions, abbreviated engine configuration, notable valvetrain, notable fuel delivery, forced induction type.
- **Transmission**: number of forward gear ratios, and the type of transmission (e.g. "6-speed manual, 5-speed automatic").
- **Wheelbase**: nominal wheelbase.
- **Length**: nominal length (excluding any non-standard towing equipment).
- **Width**: nominal width (excluding door mirrors).
- **Height**: nominal height.
- **Weight**: kerb/curb weight of a standard car without options (if a range of bodystyles is offered, include a lowest and highest figure).
- **Related**: cars which share most of components like platform.
- **Designer**: the name of the individual designer, or the "design house".
- **Sp**: the spelling convention. For British English spelling, set to "uk". American English US spelling ("us") is set by default. Note: currently it only affects the "Curb weight"/"Kerb weight" spelling.

### Notes
- **aka** versus **related**: *AKA* is intended for alternate names in foreign markets, i.e. countries, where the original brand or model name is unused. Cars in this field typically do not have their own articles, instead redirecting to the original article. *Related* is intended for multiple vehicles in a single market which share the same platform. Cars in this field often have their own articles.
- See for other conventions to use with this template.

## Microformat

<includeonly>  

be-x-old:Шаблён:Аўтамабіль  
cs:Šablona:Infobox Automobil  
fi:Malline:auto  
hr:Predložak:Auto model  
no:Mal:Infobox Automobile  
pt:Predefinição:Infobox automóvel  
tr:Şablon:Otomobil modeli bilgi kutusu  
</includeonly>
# மகரந்தத்தூளியல்

இன் மகரந்தம்]]  
**மகரந்தத்தூளியல்** (*Palynology*) என்பது நுண்நோக்கியால் மகரந்தத்தை அவதானிப்பது குறித்த அறிவியல் ஆராய்ச்சிப் படிப்பாகும். இந்த அறிவியல் படிப்பானது நிகழ்கால மற்றும் கடந்தகால மகரந்தத் தூள்களைப் பற்றியது.  

மகரந்தத்தூளியல் ஒரு பல்துறை சார்ந்த படிப்பாகும். இது புவியியல் மற்றும் உயிரியல் துறைகளில் ஓர் அங்கமாய் விளங்குகிறது. குறிப்பாக தாவரவியல் மற்றும் புவியியலில் பழங்கால சூழ்நிலைகளை அறிந்துகொள்ள இது பெரிதும் உதவுகிறது.  

## மகரந்தத்தூளியலின் வரலாறு
### முந்தைய வரலாறு
ஆங்கில தாவரவியலாளர் நெகேமியா க்ருவ் (Nehemiah Grew) 1640களில் நுண்நோக்கியின் வழியே மகரந்தத்தூளைப் பார்த்திருப்பதாக குறிப்புகள் கூறுகின்றன. அவர் தாவரங்களின் இனப்பெருக்கத்திற்கு மகரந்தத்தூள் மிக இன்றியமையாதது என்று சொன்னதோடல்லாமல் மகரந்தம், மகரந்ததாள் போன்றவற்றைப் பற்றியும் முதன் முதலில் விளக்கினார். நுண்நோக்கியின் வளர்ச்சி மற்றும் ராபர்ட் கிட்ச்டன் (Robert Kidston) மற்றும் (பி. ரேயன்ச்ச்) போன்றவர்களின் ஆராய்ச்சி, நிலக்கரியில் ஸ்போர்களின் கண்டுபிடிப்பு இந்தத் துறையை மேலும் சிறப்பானதாக்கியது.  

### அண்மைக்கால மகரந்தத்தூளியல்
1916ல் லென்னர்ட் வான் போஸ்ட் (Lennart von Post) க்ரிச்தியானியாவில் (Kristiania) நிகழ்த்திய சொற்பொழிவில் மகரந்தத்தூளியல் துறையின் மற்றுமொரு பரிமாணத்திற்கு இட்டுச் சென்றார். மகரந்த ஆராய்ச்சி முதலில் வட ஐரோப்பா நாடுகளில் தான் அவர்கள் மொழியிலேயே காணப்பட்டது. இந்த நிலை 1921ல் குன்நேர் எர்ட்மன் (Gunner Erdtman) தன்னுடைய ஆய்வேட்டை வெளியிட்டதன் மூலம் மாறியது. இந்தக் கால கட்டங்களில் மகரந்த ஆராய்ச்சி ஐரோப்பா முழுவதும் மற்றும் வட அமெரிக்கப் பகுதிகளிலும் தட்பவெப்ப நிலை மாற்றத்தைப் புரிந்துகொள்ள உதவியாக இருந்தது.  

## படிக்கும் முறைகள்
மகரந்தங்கள் (Palynomorphs) என்பது 5 முதல் 500 மைக்ரோமீட்டர் அளவுக்குட்பட்ட கரிம(organic) சுவற்றை கொண்ட நுண்படிமங்கள் ஆகும். இவை பாறைகளிலும் படிவுப் படிமங்களிலும் இருந்து வேதியியல் மற்றும் இயற்பியல் முறைகளில் பிரித்து எடுக்கப்படுகிறது.  

### வேதியியல் முறை
வேதியியல் செரிமாணம் பல நிலைகளை கொண்டது.. முதலில், அறிவியலாளர்கள் பொட்டாசியம் ஐதரொக்சைட்டைப் பயன்படுத்தி தாவர மக்குப் பொருட்களை நீக்கினர். மகரந்தத்தின் சுவர் மீயொலி சிகிச்சை மூலம் பாதிக்கப்பட்டாலும், இதை பயன்படுத்துவதன் மூலம் மிகவும் நுண்ணிய துகள்களை பரவல் படுத்த முடியும். கன்னர் எர்ட்மன் (Gunner Erdtman) பயன்படுத்திய அசிடிக்அமில பகுப்பாய்வு (Acetolysis) முறை மகரந்தத்தின் உட்புறப் பொருட்களை நீக்குவதற்குப் பயன்படுகிறது. இம்முறையில் அசெடிக் அன்ஹைட்ரைட்டு (Acetic anhydride) மற்றும் கந்தக அமிலம் 9:1 என்ற விகிதத்தில் பயன்படுத்தப்படுகிறது.  

இந்த வேதியியல் முறைகள் கவனமாக கையாளப்படவேண்டும். ஏனென்றால், குறிப்பாக ஐதரோபுளோரிக்கமிலம் நம்முடைய தோலில் ஊடுருவி நம் எலும்பை அரிக்கும் அதிசக்தி வாய்ந்தது..  

## குறிப்புதவி நூல்கள்